Täiskuu on aeg, mil asjade olemus, toimunud sündmuste põhjused ja muu, mis peab välja tulema, välja ka tuleb. Kahju, et näide, mille ma praegu toon, on nii kurb, aga siiski on  see antud ajahetkele ülimalt iseloomulik. Esimene reaktsioon selle loo puhul on tõenäoliselt emotsionaalne.    Täna loeme lehest, et eksperdid tegid kindlaks Haapsalu lastekodu põlengu põhjused. Lastekodu juhataja välistab   ekspertide järeldused. See on täiesti mõistetav emotsionaalsus ja kaitses olek, aga pole põhjust kahelda ekspertide töös. Oma ala spetsialistid töötasid nii tundliku juhtumi puhul kahtlemata erilise tähelepanuga. Pigem tuleb  siin välja lastekodu toimimise/järelvalve efektiivsus. Või teatud vajakajäämised. Inimlik tegur pole iial etteaimatav. Noored on ebamõistlikke tegusid salajas teinud enne ja teevad edaspidigi. Paraku vahel kurbade tagajärgedega.